      Z A P I S N I K

s 21. sjednice Upravnoga vijeća Pučkog otvorenog učilišta Slatina održane u srijedu  27. ožujka 2024. godine s početkom u 18:00  u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

1. Damir Jakšić - predsjednik 
2. Milan Maurer - član
3. Saša Šoltić – član
4. Marina Brusić  - član i zapisničar
Izostali članovi:

Snježana Žilavi – zamjenica predsjednika- opravdala izostanak

PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina
Danijel Krstičević – voditelj financijsko-računovodstvenih poslova u POU Slatina

ZAPISNIK VODI: Marina Brusić, blagajnica – administrativna radnica u POU Slatina

Predsjednik Upravnog vijeća otvorio je 21. sjednicu, pozdravio sve prisutne te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.
Kako se nitko nije javio za riječ dnevni red je jednoglasno usvojen sa 4 glasa ZA. 
ZAKLJUČAK S 21. SJEDNICE
Na zapisnik s prošle sjednice nije bilo primjedbi, te je jednoglasno usvojen sa 4 glasa „ZA“.
Ravnateljica detaljno obrazlaže prijedlog Godišnjeg plana i programa POU Slatina za 2024. godinu koji smo po Zakonu obvezni donijeti posebno  za obrazovanje. Naglašava da imamo sveukupno 42 programa i napominje da smo prije dvije godine bili na nuli zbog izmjene zakona. Govori koji su sve programi u izradi za verifikaciju. 
Objasnila je materijalne i kadrovske uvjete. imamo predavače s kojima su polaznici zadovoljni. Grupe polaznika su manje  i lakše je raditi s njima.
Trenutno idu polaznici preko vaučera za djelomične kvalifikacije knjigovođa/votkinja i stjecanje mikrokvalifikacije klasične i korektivne tehnike šminkanja.
Nakon ravnateljičinog izlaganja, pitanja nije bilo te je nakon glasovanja prijedlog Godišnjeg plana i programa za obrazovni odjel usvojen je jednoglasno s 4 glasa „ZA“.
Pod trećom točkom ravnateljica govori da smo tu spojili cijeli godišnji plan, te je obrazložila programske aktivnosti  kina i kazališta koje imamo u planu kroz 2024. godinu.
Navela je odobrene projekte za 2024. godinu:

Ministarstvo kulture: 

· Slatinska mala scena 
· Slatinske kazališne večeri  

· Daske koje život znače – rekonstrukcija pozornice 

Hrvatski audiovizualni centar –projekt „104. GODINE FILMA U SLATINI“ 
Virovitičko-podravska županija Projekt „SLATINSKE KAZALIŠNE VEČERI“– za održavanje treće po redu manifestacije u partnerstvu s GAK Leo Srdoč.
Nakon ravnateljičinog izlaganja, pitanja nije bilo te je prijedlog Godišnjeg plana i programa jednoglasno usvojen s 4 glasa „ZA“.

Ravnateljica je detaljno i opširno obrazložila Izvještaj o radu za prošlu godinu. Naglašava da je usklađivanje programa s Hrvatskim kvalifikacijskim okvirom (HKO-om) vrlo zahtjevan posao, kao i prilagodba materijalnih i kadrovskih uvjeta, pogotovo s ograničenim brojem zaposlenih u odjelu obrazovanja odraslih, govori dalje o broju polaznika po programima.
POU Slatina aktivna je pri Zajednici za razvoj ljudskih potencijala i obrazovanja odraslih pri Odjelu za obrazovanje HGK.

ASOO je izradila dokument koji smo koristili za razvoj unutarnjeg sustava osiguravanja kvalitete i provedbu procesa samovrednovanja. POU Slatina svrstalo se u red onih učilišta koja su u procesu samovrednovanja identificirala vlastite snage i slabosti te predložila potrebna poboljšanja, što dalje može služiti upravi ustanove za planiranje potrebnih aktivnosti kako bi se otklonili uočeni nedostaci i unaprjeđivala kvaliteta. 

S radom je počeo Nacionalni informacijski sustav obrazovanja odraslih NISOO- Faza 1 za podnošenje zahtjeva za registraciju programa obrazovanja za koje ustanova posjeduje rješenje Ministarstva znanosti i obrazovanja. Potrebna je registracija svakog programa obrazovanja u NISOO- Fazi 1.

Uspostavljen je posao s polaznicima u sustavu vaučera - upis u bazu podataka HZZ-a za pretraživanje programa i pružatelja usluga obrazovanja kao i podnošenje zahtjeva za upis u ovu bazu (vauceri.hzz.hr).  U 2023. godini bilo je 33 polaznika čije je obrazovanje u cijelosti plaćeno putem vaučera.

Govori o projektima u obrazovanju u prošloj godini (HZZ, VPŽ, TCU).
Vezano za kino govori da se redovni filmski program u 2023. god. prikazivao na dvije lokacije - u Velikoj i Art dvorani. Redovan program u dvoranama činili su minimalno tri filmska naslova tjedno, prikazivani od petka do nedjelje paralelno u obje dvorane. Tijekom 2023. god. u slatinskom kinu prikazano je 140 filmskih naslova u 575 projekcija, koje je ukupno posjetilo 11.893  gledatelja. U odnosu na 2022. godinu, radi se o porastu broja gledatelja od čak 17.22%  te o pozitivnom trendu rasta nakon COVID-19 pandemije već treću godinu za redom. Govori o konferencijama na kojima smo sudjelovali. Navela je programe koji smo imali ( Ženijalni dani, Zeleni ekran, Ljeto u kinu, Revija hrvatskog filma, PROFILM DAYS, svečane premijere hrvatskih filmova: Dnevnik Pauline P, Samo kad se smijem, Sedmo nebo), RENDEZ-VOUZ AU CINEMA, Svjetski dan audiovizualne baštine, Edukacija o filmskoj pismenosti za nastavnike i učitelje održana u Slatini, Dan sjećanja na Vukovar).
Nadalje govori članovima o kulturnim programima koje smo imali (Slatinske kazališne večeri, Dani Milka Kelemena, Slatinska mala scena). Navela je i sve predstave koje smo imali mimo programa i događanja  koja smo organizirali ili bili suorganizatori.
Za  investicijske projekte u 2023. govori da smo prošli na natječaju Ministarstva kulture gdje smo prijavili sanitarni čvor za osobe s invaliditetom. Tražili smo 53.000 €, a odobreno nam je svega 6.000 € te smo ugovor vratili jer nismo mogli osigurati preostali dio financija. I dalje ćemo nastaviti prijavljivati isti projekt te se nadamo da ćemo uspjeti u tome.

Za potrebe kazališta kupili smo 8 kazališnih reflektora LED TEATAR 200W, nosače za njih te analogni kontroler led rasvjete. 
Za financijski dio izvješća govori da smo malo bolji u odnosu na prošlu godinu i da smo prenijeli 67.177,74 € u 2024. godinu.

Nakon ravnateljičinog opsežnog izlaganja, pitanja nije bilo te je prijedlog Izvještaja o radu jednoglasno usvojen s 4 glasa „ZA“.

Pod točkom pet predsjednik daje riječ Krstičević Danijelu koji je detaljno obrazložio financijski izvještaj za 2023. godinu i između ostalog rekao da Indeks godišnjeg izvršenja financijskog plana prihoda i primitaka Pučkog otvorenog učilišta Slatina za 2023. god. iznosi 82, a indeks godišnjeg izvršenja u odnosu na izvršenje 2022. godine iznosi 104.

Indeks godišnjeg izvršenja financijskog plana rashoda i izdataka za 2023. godinu iznosi 76,  a indeks godišnjeg izvršenja u odnosu na 2022. godinu iznosi 107. 

Indeksi godišnjeg izvršenja uglavnom su na visokim razinama te smatramo da smo uspješno realizirali ciljeve koje smo postavili za 2023. godinu. 
Nakon opsežnog izlaganja, pitanja nije bilo te je prijedlog Izvještaja o izvršenju financijskog plana za 2023. godinu jednoglasno  usvojen s 4 glasa „ZA“.
Pod točkom 6. predsjednik daje riječ Krstičević Danijelu koji govori da smo otpisali sedam komada šivačih mašina „Višnja“ koje već godinama nisu korištene i četiri komada starog uredskog namještaja. Povela se rasprava o šivaćim mašinama i zaključilo se da će se vidjeti u kakvom su stanju i mogu li se kome ponuditi.
Nakon glasovanja prijedlog o isknjiženju imovine je jednoglasno usvojen sa 4 glasa „ZA“.
Pod točkom sedam ravnateljica govori da smo od događanja imali Svetosavsku akademiju, našu Glazbenu školu, OŠ Josipa Kozarca i Udruga Krik je organizirala predstavu „Iz tame u svijetlo“ koju je izveo Marin Ivanović - STOKA i da od kada smo u sustavu PDV-a naplaćujemo najam dvorane. Navela je koje smo sve predstave imali u ovoj godini. za kraj je rekla da ovih dana šaljemo na verifikaciju programe iz dva obrazovna sektora:
· Šumarstvo
· Turizam i ugostiteljstvo
Za riječ se javila Marina te je predložila  članovima da se donese odluka o nagrađivanju za ravnateljicu, jer smo svi osim nje u prošloj godini bili novčano nagrađeni. Predsjednik je rekao da nema ništa protiv, ali da to ostavimo za sljedeću sjednicu dok se ne konzultira s Gradom.
TOČKA 8.

RAZNO

Kako se više nitko nije javio za riječ predsjednik zaključuje 21. sjednicu Upravnoga vijeća u 19:00 sati.

ZAPISNIČAR:                                                                                                        PREDSJEDNIK:

 Marina Brusić



                         
                                                                                                                                 Damir Jakšić
KLASA: 003-06/24-01/03
URBROJ: 2189-53-01-24-02

U Slatini, 27. ožujka 2024. god.

